hu hu hu hu hu hu hu hu en pt es id hu hu hu hu sk hu hu hu hu hu hu hu hu hu es hu hu hu hu hu hu hu hu hu hu hu hu hu hu hu ca en en en en az hu hu hu de hu de hu de hu de hu hu hu es hu hu hu hu hu hu hu hu hu hu hu hu hu hu hu es pt es en en es pt hu en hu
Együttműködik a Pécsi Tudományegyetem és az AstraZeneca – pécsiérték.hu
Több színes programot kínál szeptemberben a Duna-Dráva Nemzeti Park
A Magnus Aircraft Fusión 212 kisrepülőgépe bemutatkozik az Egyesült Államokban
Pécs díszpolgára lett Uhrik Teodóra táncművész
Könyvbemutatót tart Bognár Papp Irén Pécs Város Napján
Megújult a Zrínyi-várat övező park Szigetváron
Együttműködik a Pécsi Tudományegyetem és az AstraZeneca
Facebook Twitter Tumblr Pinterest
A népbetegségnek számító idült vesebetegségben szenvedők hazai számának pontosabb meghatározása, valamint hosszútávon ezen betegségek egészségügyi ellátásának javítása érdekében kötött együttműködési megállapodást a Pécsi Tudományegyetem és az AstraZeneca hazai leányvállalata, amelyet dr. Miseta Attila rektor és Kuuno Vaher, az AstraZeneca Közép-európai klaszter igazgatja írt alá november 3-án a Pécsi Tudományegyetem Szenátusi termében.
Az idült betegségek, mely sokáig nem okoz a páciensek által észlelhető tüneteket, a kifejezetten alattomos, aluldiagnosztizált kórképek közé tartozik, miközben az előrehaladottság függvényében akár 14-szeresére is növelheti a szív- érrendszeri károsodás kockázatát. Hazánkban eddig nem készült pontos felmérés az érintetek számáról, ezért az együttműködő felek kiemelt célja, hogy pontosítsák ezt, a jelenleg 1,5 millió főre becsült betegszámot
„Rendkívül örülök, hogy ez a megállapodás eredményeket hoz a betegek, az egyetem és az egész ország számára” – emelte ki dr. Miseta Attila az aláírást megelőző sajtótájékoztatón.
A CKD óriási terhet ró az egészségügyre
„Legfontosabb méregtelenítő szervünk a vese. Az idült vesebetegségben a mérgek nem távoznak, hanem jelen vannak a szervezetben, és súlyos, mérgezéses állapotot teremtenek. A betegség leggyakoribb oka a cukorbetegség és a magas vérnyomás. A jó hír az, hogy a CKD elkerülhető, megelőzhető, kezelhető – ezért szűrni kell” – magyarázta. dr. Wittmann István professzor, a PTE Klinikai Központ Belgyógyászati Klinika és Nephrológiai, Diabetológiai Centrum igazgatója.
A krónikus vesebetegség komoly népegészségügyi probléma, mely az ellátórendszerre és a társadalom egészére is hatalmas terhet helyez. A vesebetegségben szenvedők kezelése és gondozása ugyanis a legdrágább egészségügyi szolgáltatások közé tartozik. A végstádiumú páciensek ellátása a fejlett országok éves egészségügyi költségvetésének több, mint 2-3 százalékát teszi ki, a kevésbé előrehaladott állapotú betegek gyógyítása, nagy számuk miatt, pedig ennek az összegnek a kétszeresét is elérheti. Fontos megjegyezni, hogy a CKD betegek nagy része szív- és érrendszeri betegségben hal meg, jóval azelőtt, hogy eljutna a dialízisig vagy transzplantációig.
Egyre több embert érint
Szinte észrevétlenül került a legveszélyesebb és a leggyakoribb népbetegségek közé az idült vesebetegség, az érintettek száma nemcsak Magyarországon, hanem világszerte meredeken emelkedik. Az ugrásszerű emelkedésben az életmódunkat és az egészségi állapotunkat számos területen befolyásoló civilizációs jelenségek állnak: a társadalmak elöregedése globális probléma, ahogy egyre több magas vérnyomással, illetve cukorbetegséggel élő ember is – utóbbi pedig az összes CKD-s eset több, mint feléért felelős.
Sajnos azonban a lakosság körében továbbra is egy viszonylag ismeretlen betegségről beszélünk, amely gyakran úgy rombolja az érintettek szervezetét, hogy észre sem veszik., ezért pontos ismereteink sincsenek a valós betegek számáról. Pedig az idült vesebetegség esetében kifejezetten nagy jelentősége van a korai felismerésnek. A betegség ugyanakkor könnyen igazolható lenne, mert akinek a laboratóriumi vérvételi eredményén a vese működését jellemző úgynevezett bGFR (becsült glomerulus filtrációs ráta) értéke 60 alatti, annál fennáll a betegség. „A diagnózis könnyű, de meg kell ismerkednünk ezzel a paraméterrel: 60 alatti GFR a hosszú élet titka!” – hangsúlyozta dr. Wittmann István
A meglévő betegadatbázisokból pontosítanák a betegszámot
Magyarország első egyeteme és az innovatív gyógyszergyártó cég együttműködése éppen erre a problémára kíván megoldást nyújtani a PTE betegadatbázisának segítségével. A kutatás azt teszi lehetővé, hogy a Pécsi Tudományegyetem Klinikai Központja Magyarország egyik legnagyobb egészségügyi szolgáltatója, amely évente egymillió-hétszázezret meghaladó esetszámmal évente több évtizede nyújt egészségügyi ellátást Pécs város, Baranya megye és a régió lakossága részére, így rengeteg adat áll rendelkezésükre.
„Az AstraZeneca kiemelt figyelmet fordít arra, hogy Magyarországon a klinikai vizsgálatok minél nagyobb szerepet játsszanak, amely mind a betegek, mind az orvosok javát szolgálja. A vállalat új lehetőségeket lát a magyar adatbázis elemzés terén, különösen a PTE kiváló adatbázisa fog további segítségül szolgálni, hogy pontosabban megismerjük a krónikus vesebetegsége előfordulását. Ezt tervezzük kiterjeszteni más terápiás területek irányába. A PTE vezető szerepet tud játszani e tekintetben, és az itt kialakítandó protokollok, betegutak a többi egyetem és az egész ország számára például szolgálhatnak, illetve a nemzetközi kutatásokat is elősegíthetik jövőbeni új gyógyszerek fejlesztése érdekében” – ismertette a vállalat célját, jövőbeli terveit Kuuno Vaher, az AstraZeneca Közép-európai klaszter igazgatója.
A PTE és az AstraZeneca szakemberei a projekt során a meglévő adatok segítségével azt fogják összehasonlítani, hogy hányan voltak az elmúlt években olyan betegek, akikről a laboratóriumi vizsgálatok igazolták, hogy idült vesebetegségben szenvednek (a laboratóriumi vesefunkciós adatok, bGFR <60 ml/min/1.73m2), és hányan olyanok, akiket a valós orvosi dokumentációban rögzítettek, mint krónikus vesebeteg. Amennyiben jelentős eltérés található a laborértékek alapján diagnosztizált és a valósan az orvosi dokumentációban rögzített diagnózisok között, az még inkább alátámasztja, milyen fontos a szűrés és az egészségtudatosság, az edukáció.
Az adatbázis elemzéses módszert a későbbiekben hasonló betegségek vizsgálatára is használják maj. A két fél együttműködésének további célja tudományos konferenciák szervezése és helyi kezelési protokollok kialakítása, valamint a betegséggel kapcsolatos figyelemfelhívó aktivitások, oktatás szervezése is.
Forrás és címlapkép: PTE
Click to share on Facebook (Opens in new window)
Click to share on Twitter (Opens in new window)
Click to share on Tumblr (Opens in new window)
Click to share on Pinterest (Opens in new window)
AstraZeneca együttműködés pécsi tudományegyetem
Így alakulnak a hosszú hétvégék 2022-ben
Kővári János: újabb iparcsarnok került átadásra Pécsett a Déli Ipari Parkban
Hőség – Életbe lépett a harmadfokú riasztás
Letették a reprodukciós kutatóközpont alapkövét Pécsett
A városfejlesztési terveket hamarosan le kell adni…
Ön szerint milyen városképe legyen a jövőben Pécsnek?
Pécsi polgárok hívták életre a Pécsi Értékközösség...
BIOKOM Dr. Őri László előadás fejlesztés felsőoktatás felújítás Janus Pannonius Múzeum Kerek Világ Alapítvány kiállítás koronavírus Kővári János oltás orbán viktor Pannon Filharmonikusok programok Pécsi Nemzeti Színház pécsi tudományegyetem támogatás
© Copyright 2022, Minden jog fenntartva. |  Pécsi Értékközösség Alapítvány
Facebook Twitter WhatsApp Telegram